*Grundejerforeningen ”Christiansgaarden”* Den 6. juli 2021

*Natskyggevej*

*Nødebohuse3390 Hundested*

**Referat af**

**Grundejerforeningen Christiansgaardens ordinære generalforsamling**

**Søndag den 27. juni 2021**

**Afholdt på Natskyggevej 18**

Tilstede var:

Pernille (1), Andreas (3), Kirsten (8), Bernt og Ester (9), Vibeke og Erik (13), Tom (14), Anette (15), Nanna (16), Lotte og Niels (17), Michael (18), Erik (19), Ellen Margrethe og Peter (20), Linda og Torben (21 + 23), **ANNE? Og** Niels (27)

Bestyrelsen bød velkommen og konstaterede, at Generalforsamlingen var lovligt indkaldt samt afholdt inden udgangen af 2. kvartal jf. foreningens vedtægter, og dermed beslutningsdygtig.

Nedenstående dagsorden blev behandlet:

1. Beretning om foreningens virksomhed i det forløbne år.
2. Fremlæggelse af det reviderede regnskab og meddelelse af decharge.
3. Valg af bestyrelsesmedlemmer.
4. Valg af revisor.
5. Fastsættelse af kontingent for det kommende år.
6. Forslag fra medlemmer og bestyrelsen.
7. Eventuelt

Ad pkt. 1.:  Vedlagt indkaldelsen var en skriftlig redegørelse for perioden 2020-2021. Bestyrelsen har brugt sin tid på at ansøge Trygfonden om hjertestarter, som blev afvist, hvorefter der er indhentet tilbud fra leverandør. Desuden har vi forsøgt at holde os opdaterede på kystbeskyttelsesprojektet og vi forsøger at få kontakt til ejeren af Klithøjvej 2, så vi kan gøre opmærksom på vores adgangsret udenfor grunden. Det blev foreslået, at bestyrelsen skriver til kommunen om sagen. Loppemarkedet var igen en succes og er nu etableret som fast tradition. Det blev desuden meddelt, at bestyrelsen er fortsat med en rollefordeling, hvor Andreas Graae (3) er formand og Kirsten Bastholm (8) er kasserer. Øvrige medlemmer er menige. Beretningen blev vedtaget **HEDDER DET VEDTAGET ELLER GODKENDT?**.

Ad pkt. 2.: Regnskabet var udsendt sammen med indkaldelsen. Det var på udsendelsestidpunktet ikke underskrevet og sendes derfor underskrevet af bestyrelse og revisor med referatet. Kassereren oplyste, at hun har sovet i timen i forhold til at indkræve kontingent i regnskabsperioden, men at alle ejendomme på tidspunktet for generalforsamlingen har betalt, så beholdningen nu er på godt og vel 50.000 kr. Regnskabet blev vedtaget **SAMME I FORHOLD TIL GODKENDELSE**.

Ad pkt. 3.: Valg af bestyrelsesmedlemmer: På genvalg var Andreas Graae (3), Michael Nakel (18), Kirsten Bastholm (8), Tom Wiese (14) har valgt at udtræde af bestyrelsen. De tre, der stillede op blev valgt og Lotte (17) stillede op og blev valgt. Velkommen til Lotte!

Ad pkt. 4.: Torben Frank (11) havde på forhånd meddelt, at han stillede op og han blev genvalgt.

Ad pkt. 5.: Bestyrelsen havde stillet forslag om, at fastholde kontingentet på 500 kr. årligt. Forslaget blev vedtaget og kontingentet dermed fastsat til 500,- i dette regnskabsår.

Ad pkt. 6.: Der var ikke indkommet forslag fra medlemmer af foreningen. Bestyrelsen havde stillet to forslag:

6 a: Indkøb af hjertestarter. Ved generalforsamling 2020 blev bestyrelsen bedt om at undersøge forskellige muligheder for indkøb og opsætning af hjertestarter på vejen. Særskilt materiale om emnet var udsendt med indkaldelsen.

Der var enighed om, at bestyrelsen går videre med indkøb og opførsel af hjertestarter med udgangspunkt i det udsendte materiale. Det blev besluttet, at hjertestarteren skal placeres ca. midt på vejen.

6 b: Drøftelse af mulighed for opsættelse af fælles affaldsspande, jf. mail fra kommunen, som vi alle har modtaget i e-boks. Bestyrelsen bad de fremmødte forholde sig til muligheden for at etablere fælles affaldsspande, når vi fra 2022 vil have mange skraldespande.

Der var blandede holdninger og usikkerhed på, om vi overhovedet kan fremskaffe et fælles område, hvor de ville kunne stå. Vendepladsen for enden af vejen må ikke anvendes til formålet. Konklusionen blev, at vi ikke etablerer noget fælles for alle, men der skal lyde en opfordring til at naboer går sammen om en løsning. Bemærk, at frist for indmelding til kommunen om alternative til den løsning, de har skrevet til os hver især, er 1. oktober 2021.

Ad pkt. 7: Eventuelt: Der var en kort drøftelse af naboer til foreningen, der ikke rydder op efter sig på stranden. Det blev aftalt, at Kirsten forsøger at få kontakt til dem.

/Kirsten